Ιωάννης Λάμπρου

Ο Ιωάννης Λάμπρου (1899-1976), του Παναγιώτη, ήταν Έλληνας γιατρός και πολιτικός, ο οποίος διετέλεσε βουλευτής Σάμου.

Βιογραφία
Γεννήθηκε το 1899. Υπηρέτησε ως πρόεδρος του Ιατρικού Συλλόγου και διευθυντής του Γενικού Νοσοκομείου Σάμου.

Στις εκλογές του 1946 εκλέχθηκε βουλευτής με το Λαϊκό Κόμμα. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 75, αρ. 582). Ειδικότερα, στις εκλογές εκείνες ήταν υποψήφιος με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) και συγκέντρωσε 3.753 ψήφους.ΕΚΛΟΓΕΣ 1946 - ΟΙ 1.538 ΠΟΛΙΤΕΥΤΕΣ, Αέρα, 7 Μαΐου 2012, ανακτήθηκε στις 28 Μαΐου 2020.

Λίγους μήνες αργότερα, στις 4 Δεκεμβρίου 1946, ο Λάμπρου προσχώρησε στην Κοινοβουλευτική Ομάδα του Σπύρου Μαρκεζίνη και στις 10 Φεβρουαρίου 1947 προσχώρησε στο Νέο Κόμμα (βλ. σελ. 107 στο Μητρώο της Βουλής).

Ήταν ιδρυτής και πρόεδρος του Πανσαμιακού Αθλητικού Συλλόγου.

Απεβίωσε στη Νέα Σμύρνη στις 29 Σεπτεμβρίου 1976 και κατέλιπε τη σύζυγό του και έναν γιο."Ιωάννης Π. Λάμπρου (νεκρολογία του Κ. Ι. Αγγελινάρα)", Νεκρολογίαι, εφ. Ελλάς, φύλλο 1ης Οκτωβρίου 1976, σελ. 3.

 Παραπομπές 

Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Σάμου